Afganio estas speciale sendefenda antaŭ la pandemio de KOVIM-19: plejparto el ĝiaj 32 milionoj da loĝantoj dum jardekoj suferis de la enlandaj militoj, kiuj malfortigis, se ne komplete detruis la nacian sanservon. Afganio aldone limas kun Irano, unu el la plej trafitaj landoj [en]. Do ne mirindas, ke jam estas registritaj unuaj infektiĝoj kaj mortoj en Afganio.

La unua morto estis registrita la 22-an de marto en la norda parto de la provinco Balĥo, pri kio informas [en] la Ministerio pri sano de Afganio. Sekva viktimo estis 45-jara virino en la provinco Herato. Ĝis la 28-a de marto estis konfirmitaj jam 174 infektiĝoj, kaŭzintaj tri mortojn.

Unu el la faktoroj, komplikantaj lukton kontraŭ la epidemio en Afganio, estas grava alfluo de afganaj rifuĝintoj, loĝintaj en aliaj landoj kiel Irano [en] kaj Pakistano [en]. Iuj revenas devige, dum aliaj faras tion propravole.

La registaro de Afganio ekis specialajn paŝojn kontraŭ la epidemio. Post kiam la 25-an de marto en la provinco Herato estis registritaj 32 infektiĝoj, la registaro ordonis limigi trafikon en tri provincoj. Konsiderante ke la provinco Herato estas “pordego” por multaj afganaj rifuĝintoj, revenantaj el Irano, la proparolanto de la Ministerio pri sano Vahidullah Majar samtage deklaris [en]:

“Among the 30 cases in Herat, some of them have come from Iran. It shows that the virus is spreading in society.”

Alfluo de rifuĝintoj el Irano estis konfirmita ankaŭ de alia ŝtatoficisto, Ahmad Ĝaved Nadem, estro de la departamento pri rifuĝintoj kaj repatriiĝintoj de la provinco Herato. Li diris [en] ke de la 20-a de februaro ĝis la fino de marto proksimume 30 mil afganoj propravole revenis al Afganio.

La ministro pri sano Ferozuddin Feroz estas pesimisma rilate la sekvojn de la epidemio. Li diris [en] la 24-an de marto:

According to WHO [World Health Organization] predictions, there is the possibility of 16 million people [half of the country's population] becoming infected with the virus.

Laŭ datumoj de la Ministerio pri sano de Afganio, ĝis nun el proksimume 800 supozitaj kazoj 174 estis konfirmitaj [en].

La afgana kulturo forte koncentriĝis ĉirkaŭ la komunumoj. Iuj ajn aranĝoj kiel la geedziĝoj, sportaj konkursoj aŭ religiaj festoj tradicie estas malfermaj por grandega nombro da proksimaj kaj foraj parencoj kaj najbaroj el vilaĝo aŭ distrikto. Kiel diris la proparolanto de la Ministerio pri sano Majar: “Ni zorgas pri la homoj, kiuj amasiĝas je unu loko”.

Bildo, publikigita la 22-an de marto, bone ilustras la situacion:

Apparently, this is a wrestling match yesterday in Mazar-e-Sharif (Balkh province) Photo from social media. #COVID19outbreak #COVIDー19 @AFgCorona @Waheed_Omer pic.twitter.com/ttk55SUY50

La registaro entreprenis specialajn paŝojn por lanĉi izoladon: trafikado tra Kabulo [en], ĉefurbo de la lando, estis limigita por tri semajnoj. Krome en la ŝtataj institucioj labortempo estis reduktita [persa] je tri horoj, gravedulinoj kaj patrinoj de lernejanoj ricevis pagitan forpermeson.

La sola fonto de infektiĝo restas subĉielaj bazaroj, kiuj por la afganoj estas ne nur aĉetejo, sed ankaŭ loko por socia interkomunikado kaj interŝanĝo de novaĵoj. Laŭ la vortoj de Abdul Kajum Raĥimi [en], guberniestro de la provinco Herato:

The case of the bazaars is being discussed, about changes for this upcoming Friday.

La parlamento de Afganio ankaŭ iĝis la potenciala fonto de la pandemio. La ministro pri sano Feroz anoncis [en] du suspektojn pri infektiĝo de parlamentanoj. Pro tio la parlamento estis fermita [en] por du semajnoj.

Tamen malgraŭ kriza karaktero de la situacio kaj lastaj decidoj de la registaro, ŝajnas ke plejparto de la homoj malobservas la limigojn kaj neserioze traktas la riskojn, ligitajn al la kronviruso.

#COVID19 cases jumped to 74 in Afghanistan + 4 cases at the RS mission.

MoPH Minister predicts the contagion would infect 25 million ppl out of an estimated 32 mil population in the country.

The Minister also predicts that 11,0000 people would if covid19 is not taken seriously.

— Ahmad Mukhtar (@AhMukhtar) March 24, 2020